สมาคมจัดการกองทุนเลือกนายกใหม่มี.ค.นี้
สมาคมบริษัทจัดการลงทุนสรรหานายกสมาคมคนใหม่เดือน มี.ค.นี้ หลัง &#8220;วรวรรณ&#8221; ครบวาระ
20 ก.พ. 2555

สมาคมบริษัทจัดการลงทุนสรรหานายกสมาคมคนใหม่เดือน มี.ค.นี้ หลัง “วรวรรณ” ครบวาระ 
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง ในฐานะนายกสมาคมบริษัทจัดการลงทุน กล่าวว่า ในเดือน มี.ค.นี้ จะหมดวาระในตำแหน่งนายกสมาคมบริษัทจัดการลงทุน ซึ่งจะต้องมีการเลือกตั้งนายกสมาคมคนใหม่มาแทน
นอกจากนี้ จะมีการเลือกตั้งคณะกรรมการสมาคมและคณะกรรมการกลุ่มธุรกิจชุดใหม่แทนคณะกรรมการที่ครบวาระ 
ทั้งนี้ จากเดิมสมาคมจะต้องยกระดับขึ้นเป็นองค์กรกำกับดูแลตนเอง (SRO) ซึ่งคาดว่าจะเสร็จใจปี 2554 ที่ผ่านมา ทำให้ตำแหน่งนายกสมาคมจะไม่มีไปโดยปริยาย โดยมีเพียงตำแหน่งประธานเจ้าหน้าที่สมาคมบริษัทจัดการลงทุน ซึ่งปัจจุบันคือ นายสถาปนะ เลี้ยวประไพ แต่ปัจจุบันการปรับโครงสร้างสมาคมให้เป็น SRO ยังไม่แล้วเสร็จ จึงต้องมีการสรรหานายกสมาคมคนใหม่ต่อไป 
“ถ้ายังไม่พร้อมก็ไม่จำเป็นต้องรีบเปลี่ยนแปลง แต่ควรทำให้ดีก่อน” นางวรวรรณ กล่าว
ทั้งนี้ นางวรวรรณ ดำรงตำแหน่งนายกสมาคมมา 2 วาระ วาระละ 2 ปีแล้ว จึงไม่สามารถเป็นต่อไปได้อีก